Cuneiform Tablet Kt 94/k 1350 (AKT 6c 533)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma la-LA-sí-ma a-na a-la-ḫi-im qí-bi₄-ma iš-tù MU.1.ŠÈ ṭup-pì-kà ù da-na-tí-kà ra-bi₄-ṣú-um ub-lam-ma ù a-tù-nu a-dí u₄-mì-im a-nim sà-aḫ-ra-tù-/nu a-am u₄-ma-am tù-qá-a la ta-lá-ka-nim-ma É a-bi₄-ku-nu lá tù-za-kà-a ù a-na-kam li-mu-um É-tám ik-ta-na-na-ak a-pu-tum šu-ma a-ḫi a-ta a-ma-kam lá ta-áš-ta-na-me-e ki-ma a-na-kam da-nu-tù-ni a-ta la tí-de₈-e ki-ma a-bu-ni i-na É-tim e-ri-im e-zi-bi₄-ni ù a-na ú-ku-ul-tí É-tim nu-ḫa-bu-lu-ma ni-ku-lu mì-šu i-na šé-bu-ul-tim KÙ.BABBAR 1 GÍN šu-mì la ta-ša-pá-ra-ni šu-ma a-ḫi a-ta a-na-ku-ba šu-ma lá ku-a-tí a ma-nim a-da-gal da-nu-tum i-na a-lim{ki} a-pu-tum ki-ma ṭup-pì ta-ša-me-ú ra-ma-ku-nu za-ki-a-nim-ma tí-ib-a-nim-ma a-tal-kà-nim-ma É a-bi₄-ku-nu iṭ-ra-a šu-ma a-lu-wa a-ma-kam i re-ší-kà i-za-az li-zi-iz šu-ma lá ki-am a-na be-ú-lá-tim dí-šu-ma be-ú-lá-tí šé-bi-lam ù KÙ.BABBAR 13 GÍN ḫa-bu-lam ṣa-ba-sú KÙ.BABBAR ša-áš-qí-il₅-šu šé-bi₄-lam ra-qá-tám ar-be i-na-mì-tim ru-pu-ša ù e-ša-ar ú-ru-uk-ša ku-nu-ki-a a-dí-da na-áš-a-kum a-di-da-ma <gap> ga be im <gap>